## Rješenje o oduzimanju dozvole za obavljanje poslova brokera Gordanu Tomljenoviću iz Zagreba

### NN 139/2004 (6.10.2004.), Rješenje o oduzimanju dozvole za obavljanje poslova brokera Gordanu Tomljenoviću iz Zagreba

# KOMISIJA ZA VRIJEDNOSNE PAPIRE REPUBLIKE HRVATSKE

2451

Na teme­lju
odredbi članka 12. točka 5. i članka 58. stavak 1. točka 7. Zakona o tržištu
vrijednosnih papira (»Narodne novine« br. 84/02), Komisija za vrijednosne
papire Republike Hrvatske po službenoj dužnosti, u predmetu oduzima­nja dozvole
za obav­lja­nje poslova brokera Gordanu Tom­ljenoviću iz Zagreba, Vidikovac 49,
na sjednici održanoj 30. rujna 2004. godine donijela je

## RJEŠENJE

1.
Gordanu Tom­ljenoviću iz Zagreba, Vidikovac 49, oduzima se dozvola za obav­lja­nje
poslova brokera.

2.
Gordan Tom­ljenović iz Zagreba, Vidikovac 49, briše se iz Re­gistra ovlaštenih
brokera koji vodi Komisija za vrijednosne papire Republike Hrvatske.

3. Ovo
rješe­nje objavit će se u »Narodnim novinama«.

```
Obrazloženje
```

Rješe­njem
Komisije za vrijednosne papire Republike Hrvat­ske (da­lje: Komisija), klasa:
UP/I-450-08/04-02/11 od 12. ve­ljače 2004. godine, Gordanu Tom­ljenović iz
Zagreba, Vidikovac 49, zaposleniku ovlaštenog društva Ceufin brokers d.o.o.
Zagreb, izdana je na neodređeno vrijeme dozvola za obav­lja­nje poslova
brokera.

Odredbom članka 10. stavak 1. Pravilnika o sadržaju
zahtje­va za izdava­nje i postupku izdava­nja dozvola ovlaštenim dru­štvima i
osobama ovlaštenim za obav­lja­nje poslova s vrijednosnim papirima (»Narodne
novine« br. 143/02) istaknuta je obveza brokera da kontinuirano obav­lja
poslove sukladno Zakonu o tržištu vrijednosnih papira (»Narodne novine« br.
84/02, da­lje: Zakon) i aktima Komisije.

Rješe­njem Komisije klasa: UP/I-041-02/04-01/56,
urbroj: 567-04/04-28 od 18. ožujka 2004. godine, ovlaštenom društvu Ceufin
brokers d.o.o. Zagreb oduzeta je dozvola za obav­lja­nje svih poslova s
vrijednosnim papirima, s danom 1. trav­nja 2004. godine. Dakle, Ceufin brokers
d.o.o. Zagreb od dana 1. trav­nja 2004. godine nije ovlašteno društvo.

Kako je odredbom članka 58. stavak 1. točka 7. Zakona
propisano da će Komisija rješe­njem oduzeti dozvolu brokeru koji prestane ispu­njavati
uvjete na teme­lju kojih mu je dozvola izdana ako u roku koji Komisija odredi
te uvjete ne ispuni, Komisija je zak­ljučkom klasa: UP/I-450-08/04-02/60 od 22.
trav­nja 2004. godine imenovanom odredila rok od 3 mjeseca za dostavu dokaza da
je zaposlen u ovlaštenom društvu na obav­lja­nju poslova trgovine s
vrijednosnim papirima. Kako je razvidno iz dostavnice, predmetni zak­ljučak uručen
je Gordanu Tom­ljenoviću dana 27. trav­nja 2004. godine.

Budući da Gordan Tom­ljenović nije do 27. srp­nja
2004. godine, a niti naknadno, Komisiji dostavio traženi dokaz o zaposle­nju,
va­ljalo je riješiti kao u izreci ovog rješe­nja, dakle oduzeti mu dozvolu za
obav­lja­nje poslova brokera i brisati ga iz Re­gistra ovlaštenih brokera u
koji je bio upisan pod rednim brojem 175.

Sukladno
odredbama članka 8. Zakona, ovo rješe­nje objavit će se u »Narodnim novinama«.

UPUTA
O PRAVNOM LIJEKU

Protiv
ovog rješe­nja žalba nije dopuštena, ali se protiv istoga može pokrenuti
upravni spor podnoše­njem tužbe Upravnom sudu Republike Hrvatske u roku 30 dana
od dana primitka ovog rješe­nja.

Klasa:
UP/I-450-08/04-02/60
Urbroj: 567-03/03-2
Zagreb, 30. rujna 2004.

Predsjednik Komisije
**Mi­ljenko Fičor,** v. r.

Rješenje, NN 139/2004-2451